messages.content: 根据我喜欢的作者和朝代推荐给我一首诗歌。
messages.role: system
messages.content: 作者：汪东, 朝代:清末近现代初
messages.role: user
messages.content: 杂拟词 鹧鸪天·拟小山
  蕙盼兰情体态柔。阶前兰蕙见应羞。芳时容易成销歇，嘉会留连共劝酬。凭羯鼓，散清愁。风花亦为舞梁州。花飞惯似无拘束，谁信飞花不自由。山程水驿无多路。夹岸松牌堪细数。无眠直到五更钟，人又不来天又曙。春罗薄薄笼烟雾。裁作春衫寄将去。算来比似薄情伊，犹有晴丝千万缕。芳醪如蜜。拟待花时同宴席。扶路寻春。但觉元规尘污人。幽香暗吐。春在无人知处住。乞取娇娆。明日携樽过小桥。紫燕黄鹂相对舞。只送春归，不解留春住。试问春归应有路。平芜绿到天低处。十五盈盈楼上女。慵理残妆，窥镜还私语。家在江南归不去。此生恐作天边絮。九衢花雾笼香泽。遗钗堕履城东陌。多少冶游人。争随车马尘。名园谁更惜。月下繁英坼。一架野蔷薇。游蜂相趁归。寂寞春寒谁与共。泪痕添得罗衾重。扶醉起来犹惜憁。情难纵。沈吟独把徽弦弄。弹到阳关拚一恸。水流花谢知春送。索性前欢推做梦。茶烟动。轻瓯擘破团团凤。秾华占取。好作园林主。日日花前长醉舞。一霎飞红如雨。思量不见花开。那知花落堪哀。细与东君商略，明年莫仿春回。楚梦依稀人后，秦楼句引魂销。堤边扶上玉骢骄。五陵年少客，相并斗风标。催得青来草径，偷将红去花梢。几曾岁月肯轻饶。请看狂后鬓，更约舞时腰。流红一片溯宫沟。春事已成休。约鬓钗鸾，随身筝雁，同上十三楼。离痕又入青青草，何处滞行舟。桃叶新阴，梨花幽梦，都付两眉愁。鲛宫裁剪量刀尺。早宽过、裙腰数摺。啼莺渐老春无力。搀入东风夜笛。芳茸嫩、萦回断迹。换柳带、交梭似织。绣鸳浅涴香泥湿。花径苔痕沁碧。平步香阶蹙绣鞮。笼鹦娇唤小鬟携。鞦韆微倦日斜时。比翼巢成金翡翠，丛头开遍雪荼蘼。撩人閒闷湿珠啼。纱窗一阵潇潇雨。断送韶光去。飞来胡蝶扑帘旌。帘里佳人插鬓有残英。春愁堆满云笺上。付与红儿唱。琵琶纵是旧时弦。可奈新声哀怨异当年。爇金炉。围绣幄。閒展小屏山幅。桃脸破，杏妆残。单衣怯晓寒。前时节。匆匆别。戍角频年吹彻。香叠垒，燕调雏。人还如燕无。短短光阴被酒磨。向梦里婆娑。玉人窗下扫青螺。将柳叶、比双蛾。西湖久断春消息，况风信、几番过。劝君休问夜如何。且一任、落花多。
messages.role: assistant